APSTIPRINĀTS

Latvijas petanka sporta Federācijas Valdes sēdē

2021. gada 28. jūnijā

**NOTEIKUMI “COVID-19” IZPLATĪBAS MAZINĀŠANAI LATVIJAS PETANKA SPORTA FEDERĀCIJAS (LPSF) ORGANIZĒTO SACENSĪBU IETVAROS**

Saskaņā ar LR MK noteikumiem Nr. 360 “Epidemioloģiskās drošības pasākumi Covid-19 infekcijas izplatības ierobežošanai”, “Covid-19 infekcijas izplatības pārvaldības likumu” un “Covid19 infekcijas izplatības seku pārvarēšanas likumu”, LPSF Valde apstiprina Noteikumus **“”COVID19” izplatības mazināšanai Latvijas petanka sporta Federācijas organizēto sacensību ietvaros”** (turpmāk- Noteikumi), kuri jāievēro visiem klubiem, sacensību organizatoriem, licencētajiem tiesnešiem un dalībniekiem no šo Noteikumu apstiprināšanas dienas līdz to atcelšanai ar atbilstošu LPSF Valdes lēmumu:

1. Iepazīties ar LR MK noteikumiem Nr. 360 “Epidemioloģiskās drošības pasākumi Covid-19 infekcijas izplatības ierobežošanai”, “Covid-19 infekcijas izplatības pārvaldības likumu” un “Covid19 infekcijas izplatības seku pārvarēšanas likumu”, lai būtu informēti par valstī ieviestajiem ierobežojumiem un papildu noteikumiem sporta pasākumu norisē.
2. Nodrošināt sporta pasākumu, treniņu norises atbilstību aktuālajiem normatīvo aktu noteikumiem, sekot izmaiņām attiecīgajos valsts un pašvaldību normatīvajos aktos. Tai skaitā, laicīgi noskaidrot un ievērot attiecīgās pašvaldības, kuras teritorijā tiek organizēts sporta pasākums vai treniņi, noteikumus sporta pasākumu un treniņu rīkošanai, regulāri sekot līdzi izmaiņām, lai rīkošana atbilstu aktuālajiem regulējumiem.
3. Par katra konkrētā sporta pasākuma un treniņu norises atbilstību attiecīgajiem Noteikumiem ir pienākums rūpēties pasākuma organizatoram, par kuru uzskatāms pasākumu organizējošais klubs, kurš organizē attiecīgo treniņu/sacensības. Šīs juridiskās personas ietvaros nepieciešams deleģēt vismaz vienu Atbildīgo fizisko personu kluba iekšējo ''Covid-19" nosacījumu, saskaņā ar vietējās pašvaldības un šo Noteikumu ievērošanas pārraudzībai. Šīs Atbildīgās personas vārdu, uzvārdu, kontakttālruni un E-pastu katram klubam jāpaziņo LPSF.
4. Atbildīgā persona uzrauga par sabiedriskās kārtības un drošības noteikumu ievērošanu sporta pasākuma un treniņu norises vietā no brīža, kad pasākuma/treniņu dalībnieki ierodas pasākuma/treniņu norises vietā, līdz visi pasākuma/treniņu dalībnieki ir atstājuši pasākuma/treniņu norises vietu. **Atbildīgā persona:**
	1. Nodrošina komunikāciju ar klubu pārstāvjiem, koordinējot komandu aptuveno ierašanos un aptuveno atrašanās ilgumu sacensību norises vietā, dalībnieku akredetāciju/reģistrēšanu;
	2. Kontrolē šo Noteikumu, kā arī MK noteikumu Nr. 360 izpildes nodrošināšanu, t.sk. distancēšanās un sejas masku lietošanas noteikumu ievērošanu iekštelpās, kā arī ierodoties un atstājot sacensību norises vietu;
	3. Nodrošina Pārkāpumu operatīvu novēršanu, kur tas ir iespējams, un pēcspēles ziņojuma (brīvā formā) sagatavošanu, to nosūtot uz E-pastu petanquelv@inbox.lv, ja novēroti/fiksēti pārkāpumi, ne vēlāk kā 24 stundas pēc sacensību beigām;
	4. Kontrolē preventīvo pasākumu rūpīgu ievērošanu attiecīgā kluba kolektīvā un procesos, ar mērķi maksimāli novērst saslimšanas iespējamību ar Covid-19.
5. Gadījumos, kad šie Noteikumi ir pretrunā ar spēkā esošajiem LPSF sacensību nolikumiem un citiem iekšējiem normatīviem, kā arī spēles noteikumiem, par prioritāro regulējumu uzskatāmi šie Noteikumi; ņemot vērā, ka šo Noteikumu spēkā esamības laikā grozījumi minētajos LPSF dokumentos un spēles noteikumos netiek veikti.
6. **Vispārējie noteikumi pasākuma norises laikā:**
	1. Rekomendējam īpašu uzmanību pievērst regulārai roku mazgāšanai, pastāvīgai distances ievērošanai, roku dezinfekcijas līdzekļa regulārai lietošanai, drūzmēšanās minimizēšanai.
	2. Regulāri vēdināt telpas (tiesnešu telpas, sanitārās telpas u.c., ja tādas ir).
	3. Rekomendējam lietot tikai medicīniskās sejas maskas vai FFP2 respiratora tipa sejas maskas bez vārsta (turpmāk - sejas maskas).
	4. Kluba iekšienē veikt paškontroli un īpašu uzmanību pievērst personām, kurām ikdienā ir neizbēgama saskare ar plašu cilvēku loku.
	5. Visām personām, kuras piedalās kluba treniņprocesā/spēlēs un nav sasniegušas 18 gadu vecumu, ir jābūt rakstiskai vecāku vai likumiskā pārstāvja atļaujai attiecībā uz šo pienākumu veikšanu, kas iesniedzama kluba/komandas likumiskajam pārstāvim (Pielikums Nr. 1).
7. **Pirms sporta pasākumiem un treniņiem ievērot šādus noteikumus:**
	1. Ceļā uz sporta pasākuma/treniņu norises vietu, izvairīties no citu sabiedrisku vietu apmeklēšanas. Rekomendējam transportam izmantot privāto autotransportu.
	2. Personām ar sliktu pašsajūtu atturēties no došanās uz sporta pasākuma/treniņu norises vietu.
	3. Personām ar Covid-19 simptomiem aizliegts doties uz sporta pasākuma/treniņu norises vietu.
8. **Sacensību laikā ievērot šādus noteikumus:**
	1. Pirms/pēc spēles komandu spēlētāji, tiesneši nesarokojas/neapskaujas, ievēro distanci ar pretenieku, tajā skaitā, pēc katras izspēles, savācot bumbas;
	2. Sacensību dalībniekiem jāievēro personīgā higiēna, jālieto individuāli trauki dzērieniem, jāizmanto tikai savs inventārs, jāizvairās no citu personu bumbu pārvietošanas ar rokām, kašoneti un riņķi ir regulāri jādezinficē;
	3. Rekomendējam neizmantot ģērbtuves un koplietošanas dušas, ja tas ir iespējams;
	4. Iespēju robežās sekretariāta un tiesneša galdu izvietot tālāk no drūzmēšanās vietām;
	5. Komandu dalībniekiem iekštelpās obligāti jālieto sejas maskas;
	6. Jāveic pilnīga tīrīšana tām virsmām, kuras skar vairāki cilvēki- WC telpa, durvju un logu rokturi, kāpņu margas, gaismas slēdži, rezultātu tablo. Tīrīšanā jāizmanto atbilstoši sanitāri – dezinficējoši līdzekļi;
	7. Sacensību organizēšanā nedrīkst iesaitīties personas, kuras nav sasniegušas 14 gadu vecumu;
	8. Sacensību vietā, speciāli norādītā vietā, kā arī uz sacensību sekretariāta galda jābūt izvietotam bez maksas pieejamam roku un inventāra dezinfekcijas līdzeklim.
9. **Pasākuma organizācijā ievērot šādus noteikumus:**
	1. Sacensību laukumos ārtelpā nav pieļaujama skatītāju atrašanās un sacensību dalībnieku/organizatoru plūsmas krustošanās. Sacensībās iekštelpās nav pieļaujama skatītāju klātbūtne;
	2. Sacensību norises vietā redzamā vietā jābūt izvietotam rakstiskam paziņojumam par nepieciešamību ievērot distanci, paziņojumam par maksimāli pieļaujamo pasākuma norises dalībnieku skaitu, paziņojumam par atbildīgo personu, tās kontakti, kā arī paziņojumam par pienākumu dalībniekiem ņemt vērā pārējos spēkā esošos likumiskos ierobežojumus;
	3. Spēles norises vietas publiskās iekštelpas ir jāuzkopj spēles dienā, jāveic to pilnīga tīrīšana un dezinficēšana, īpaši akcentējot to virsmu tīrīšanu un dezinficēšanu, kuras skar vairāki cilvēki. Tīrīšanā jāizmanto atbilstoši sanitāri – dezinficējoši līdzekļi.
10. Katra kluba – organizatora pienākums ir rūpēties, lai tā/tās spēlētāji un personāls būtu pienācīgi informēti par kluba iekšējiem ''Covid-19'' nosacījumiem, šiem Noteikumiem, kā arī par valstī spēkā esošajiem aktuālajiem normatīvajiem aktiem attiecībā uz “Covid-19”.
11. Ne mazāk kā 10 minūtes pirms sacensību sākuma, katram dalībniekam, tiesnesim un personālam ar parakstu pie sacensību sekretariāta jāapliecina, ka sacensību dalībnieks ir iepazinies ar visiem nepieciešamajiem Noteikumiem saistībā ar “Covid-19” izplatības ierobežošanu. Attiecīga apliecinājuma veidlapa pirms sacensībām ir jāsagatavo sacensību sekretariātam un pēc sacensību beigām ir jānodod LPSF valdei. Veidlapas paraugs Pielikumā Nr.2.
12. Par jebkura šo Noteikumu punkta neievērošanu LPSF ir tiesības piemērot sodu- brīdinājumu, atkārtota vai būtiska pārkāpuma gadījumā lemt par komandas vai dalībnieka diskvalifikāciju no attiecīgā sacensību veida.
13. Šo Noteikumu ievērošanu nodrošināt LPSF valdei.
14. Par šo Noteikumu atcelšanu vai grozījumiem tiks paziņots atsevišķi.

*Pielikums Nr. 1*

*2021.gada x. jūnijā*NOTEIKUMIEM “COVID-19” IZPLATĪBAS MAZINĀŠANAI LATVIJAS PETANKA SPORTA FEDERĀCIJAS RĪKOTAJOS SPORTA PASĀKUMU IETVAROS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vecāka vai likumiskā pārstāvja vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (personas kods)

**PIEKRIŠANA**

Parakstot šo dokumentu, dodu atļauju savai meitai/dēlam (atzīmēt vajadzīgo)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds, personas kods)

piedalīties Latvijas petanka sporta Federācijas (LPSF) organizētajās sacensībās un kluba treniņprocesā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (kluba nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts, atšifrējums)

*Pielikums Nr.2*

*Apliecinājum Par prasību ievērošanu saistībā ar Covid-19*

Ar savu parakstu apliecinu, ka esmu iepazīstināts (-a) ar NOTEIKUMIEM “COVID-19” IZPLATĪBAS MAZINĀŠANAI LAVIJAS PETANKA SPORTA FEDERĀCIJAS RĪKOTAJOS SPORTA PASĀKUMOS

| **Nr. p.k.** | **Vārds** | **Uzvārds** | **Licences nr.**  | **Paraksts** |
| --- | --- | --- | --- | --- |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |
| 11. |  |  |  |  |
| 12. |  |  |  |  |
| 13. |  |  |  |  |
| 14. |  |  |  |  |
| 15. |  |  |  |  |
| 16. |  |  |  |  |